พัด สุภาภา

ออกญา ลี ยงพัด ( ลี ยุงผาต; ; เกิด พ.ศ. 2501) มีชื่อไทยว่า พัด สุภาภาคนสองแผ่นดิน, หน้า 196 หรือ เสี่ยพัด เป็นสมาชิกวุฒิสภาและนักธุรกิจชาวกัมพูชาเชื้อสายจีนและไทยเกาะกง เขาเป็นเจ้าของบริษัทแอลวายพีกรุป (LYP Group) อันเป็นบริษัทขนาดใหญ่ของกัมพูชา ซึ่งดำเนินธุรกิจหลากหลาย ได้แก่ อสังหาริมทรัพย์ นิคมอุตสาหกรรม บ่อนกาสิโน ยาสูบ พลังงานไฟฟ้า และการท่องเที่ยว มีธุรกิจหลักอยู่ในจังหวัดเกาะกงอันเป็นบ้านเกิด ธุรกิจของพัดมักเชื่อมโยงกับข้อครหามากมาย เป็นต้นว่า การใช้แรงงานเด็ก การบังคับขับไล่ที่ดิน มีชื่อเสียงด้านการหลอกลวงทางไซเบอร์ และการค้ามนุษย์ เช่นเดียวกับกก อาน ซึ่งเป็นนักธุรกิจกัมพูชาเชื้อสายจีนเช่นกัน รวมทั้งมีความสัมพันธ์อันดีกับทักษิณ ชินวัตร อดีตนายกรัฐมนตรีของประเทศไทย

พัดได้รับการแต่งตั้งให้เป็นสมาชิกวุฒิสภา และยังได้รับการแต่งตั้งให้เป็นที่ปรึกษาส่วนตัวของฮุน เซน นายกรัฐมนตรีของประเทศกัมพูชา เมื่อวันที่ 6 ธันวาคม พ.ศ. 2565

ใน พ.ศ. 2568 พัดมีทรัพย์สินในประเทศไทยกว่า 70 ล้านบาท ต่อมาอนุทิน ชาญวีรกูล นายกรัฐมนตรีไทย มีคำสั่งให้ถอนสัญชาติไทยของพัดเมื่อวันที่ 28 ตุลาคม พ.ศ. 2568 เพราะมีพฤติการณ์เชื่อมโยงกับกลุ่มบุคคลที่กระทำการฉ้อโกงประชาชน การค้ามนุษย์ และการหลอกลวงทางไซเบอร์

 ชีวิตส่วนตัว 
พัดเกิดที่อำเภอเสาธง จังหวัดกำปอด (ปัจจุบันคืออำเภอเขมรภูมินทร์ จังหวัดเกาะกง) ในครอบครัวชาวจีนไหหลำ บางแห่งว่าเขามีเชื้อสายไทยจากเกาะกง ครอบครัวของเขาเคยอพยพมาตั้งถิ่นฐานที่จังหวัดตราดในช่วงสงครามในประเทศกัมพูชา จนได้รับสัญชาติไทย และได้ใช้นามสกุลสุภาภาของญาติในฝั่งไทย ครั้นเมื่อเขมรแดงสิ้นอำนาจใน พ.ศ. 2522 พัดจึงกลับไปทำธุรกิจในเกาะกงอีกครั้ง โดยเริ่มจากการนำเข้าเครื่องยนต์เก่าจากสิงคโปร์ แล้วรับโอนธุรกิจนำเข้าบุหรี่จากต่างประเทศ ผูกขาดแต่เพียงผู้เดียว ปัจจุบันเขาถือสองสัญชาติ คือ กัมพูชาและไทย

พัดสมรสกับกิม เฮียง (มีชื่อไทยว่า มานี สุภาภา) มีบุตร 5 คน แบ่งเป็นบุตรสาวสามคน ที่ปรากฏชื่อ คือ ลี อาพร (ชื่อไทยว่า อาพร สุภาภา), ลี เยาวลักษณ์ (ชื่อไทยว่า เยาวลักษณ์ สุภาภา) และมีบุตรชายสองคน คือ ออกญา ลี โชคชัย และพัด บุนฮัว ซึ่งบุตรทั้งห้าคน เกิดในประเทศไทย และถือสัญชาติไทย

เยาวลักษณ์สมรสกับฝู แซผิง (ชื่อไทยว่า กิตติศักดิ์ คล่องกิจกล) บุตรชายของกก อาน ซึ่งเป็นนักธุรกิจที่มีชื่อเสียงของเกาะกงอีกคนหนึ่ง ส่วนอาพร สมรสกับเซง เยอะ (Seng Nhak) ซึ่งเป็นนักธุรกิจเช่นกัน

 อ้างอิง 
 เชิงอรรถ

 บรรณานุกรม
  .

หมวดหมู่:นักธุรกิจชาวกัมพูชา
หมวดหมู่:นักการเมืองกัมพูชา
หมวดหมู่:ออกญา
หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายไทย
หมวดหมู่:ชาวไทยเชื้อสายกัมพูชา
หมวดหมู่:ชาวไทยเชื้อสายไหหลำ
หมวดหมู่:บุคคลจากจังหวัดเกาะกง
หมวดหมู่:นักธุรกิจชาวไทยเชื้อสายจีน
หมวดหมู่:บุคคลที่ได้มาเป็นพลเมืองไทย
หมวดหมู่:ชาวกัมพูชาในประเทศไทย